NOTIFICACIÓN A "PROMOCIONES CONCHASES, SL", EXPEDIENTE 10300/07
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 29/05/2015)

Intentada a notificación do acto administrativo sinalado no asunto á entidade mercantil "Promociones Conchases, SL", NIF B-36489011, e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, na redacción conferida pola Lei 4/1999, do 13 de xaneiro, procédese á súa notificación mediante a publicación no BOP e no taboleiro de anuncios do Rexistro Xeral do Concello de Pontevedra: “Comunícolle que a Xunta de Goberno Local do Concello de Pontevedra, na sesión que tivo lugar o día 02.03.2015, adoptou o seguinte acordo: Examinado o presente expediente número 10300/07, incoado en data 28/03/07, a instancia da entidade mercantil "Promociones Conchases, SL", NIF B-36489011, r/p por don Yago Sabbahi Zarkov, NIF XXXXXXXXX, en solicitude de licenza urbanística para a execución de obras de construción dun edificio na parcela I2-J do polígono de Monteporreiro, no Concello de Pontevedra, de conformidade cun proxecto de carácter básico redactado polo arquitecto don Rodolfo Mario Victor Humberto Heck Nierga, visado pola delegación en Pontevedra do Colexio Oficial de Arquitectos de Galicia en data 23/03/07, resultan acreditados os seguintes feitos: Primeiro.—O arquitecto da Oficina Técnica de Disciplina Urbanística, en data 17/04/07, emitía informe no que advertía a existencia de diversas disfuncións con respecto ao cumprimento da normativa vixente. Segundo.—En contestación ao requirimento municipal de data 25/04/07, a promotora, o 11/05/07, achegaba Anexo xustificativo e planos números A/01, A/02. A/03, CT/01, CT/02 e CT/03 redactados polo arquitecto don Jaime Camiña Estévez con visado colexial de data 10/05/07. Terceiro.—O arquitecto da Oficina Técnica de Disciplina Urbanística, en data 20/10/10, emitía informe en sentido favorable á construción, calculaba unha fianza a constituír en contía de 13.000,00 euros e relacionaba unha serie de condicións a impoñer. Cuarto.—Mediante oficio da Tenencia de Alcaldía de data 28/06/07, notificado en data 5/07/07, requiríaselle á promotora para que constituíse a fianza sinalada polo técnico municipal e outorgábaselle audiencia e vista no expediente. Quinto.—Mediante oficio da Tenencia de Alcaldía de data 18/01/12 advertíaselle expresamente á promotora de que no suposto de non dar cumprimento ao requirido nun prazo de 3 meses a Administración podería declarar a caducidade do expediente ao abeiro do art.92 da Lei 30/92, do 26 de novembro do réxime xurídico das administracións públicas e do procedemento administrativo común, ao entenderse aquel paralizado por causa imputable á solicitante. Sexto.—Mediante oficio da Tenencia de Alcaldía de data 25/10/12 (publicado no BOP número 65, do xoves 4 de abril de 2013, ante a imposibilidade da súa notificación) reiterábaselle o devandito requirimento. Sétimo.—En data 20/06/13 o enxeñeiro xefe da Oficina Técnica de Medio Ambiente, Infraestruturas, Enxeñería e Servizos emitía informe respecto dos servizos existentes. Oitavo.—En data 4/07/13 o arquitecto da OTDU emitía novo informe no que indicaba o seguinte: "(.) pódese comprobar que o proxecto redactado o 23/03/07 coa documentación modificada o 10/05/07 é un proxecto de carácter básico, polo que non resulta válido para o comezo das obras, dito proxecto non se axusta á normativa técnica vixente en materia de habitabilidade e código técnico polo que se informa desfavorablemente, non sendo viable a concesión dunha licenza." Noveno.—Mediante oficio da Tenencia de Alcaldía de data 12/07/13 (publicado no taboleiro de edictos do Concello do Grove e no BOP número 199, do mércores 16 de outubro de 2013, ante a imposibilidade da súa notificación) outorgábaselle á promotora audiencia e vista no expediente como trámite previo á resolución denegatoria procedente conforme a dereito, sen que conste formulada alegación ningunha ao respecto. Décimo.—Mediante oficio da Tenencia de Alcaldía de data 20/11/14, comunicábaselle á promotora que, mediante oficio da Tenencia de Alcaldía de data 28/06/07, requiríaselle a constitución dunha fianza en contía de 13.000,00 euros, calculada polo arquitecto municipal para responder da perfecta execución das obras, e, mediante oficio da Tenencia de Alcaldía de data 25/10/12 (publicado no BOP número 65, do xoves 4 de abril de 2013, ante a imposibilidade da súa notificación) reiterábaselle o devandito requirimento; e como consecuencia do informe emitido polo arquitecto da Oficina Técnica de Disciplina Urbanística o 4/07/13, outorgábaselle audiencia mediante oficio da Tenencia de Alcaldía de 12/07/13, e indicábaselle que, no entanto, dada a data de presentación da instancia enténdese procedente o requirido nos anteriores oficios citados. Finalmente, outorgábaselle audiencia previa á declaración expresa de caducidade do procedemento, á vista do tempo transcorrido sen que a promotora presentara a documentación requirida nin formulara alegación ningunha no expediente, e constando a advertencia expresa xa á promotora. O citado oficio foi publicado no taboleiro de edictos do Concello do Grove e no BOP número 250, do martes 30 de decembro de 2014, ante a imposibilidade da súa notificación, sen que conste presentada documentación ningunha nin formulada ningunha alegación ao respecto. Décimo primeiro.—Figura no expediente o xustificante de ingreso da autoliquidación da taxa pola tramitación de licenza urbanística de data 28/03/07, en contía de 14.388,00 euros, núm. liquidación 1132767. Orzamento segundo proxecto: 1.438.800,00 euros. Considéranse de aplicación os seguintes fundamentos xurídicos: Primeiro.—O disposto nos artigos 194 e 195 da Lei 9/2002 de 30 de decembro, de ordenación urbanística e protección do medio rural de Galicia, coas súas modificacións, respecto dos actos suxeitos a previa licenza urbanística municipal e do procedemento para o seu outorgamento en relación cos seus artigos concordantes do Decreto 28/1999 de desenvolvemento da Lei do Solo de Galicia. Segundo.—O establecido no art.92.1 da Lei 30/92, do réxime xurídico das administracións públicas e do procedemento administrativo común, que dispón a caducidade do procedemento e arquivo das actuacións, unha vez transcorridos tres meses desde a paralización do procedemento por causa imputable ao interesado. No presente suposto queda acreditado no expediente que a peticionaria foi advertida expresamente desta consecuencia mediante oficios da Tenencia de Alcaldía de data 25/10/12, publicado no BOP número 65, do xoves 4 de abril de 2013, e de data 15/12/14, publicado no BOP número 250, do martes 30 de decembro de 2014, sen que fora adoptada ningunha actuación ao respecto pola súa parte, constando a advertencia expresa de caducidade á interesada para o caso de non cumprirse o trámite de emenda de documentación no prazo máximo de 3 meses, sen que se formularan alegacións ao respecto. Terceiro.—A competencia para a resolución do presente expediente atribúese á Xunta de Goberno Local, de conformidade co disposto no artigo 127.1. e) da Lei 7/85, de 2 de abril, reguladora das bases do réxime local, e co artigo 21.1. G) do Regulamento orgánico do goberno e da administración do Concello de Pontevedra. A Xunta de Goberno Local, de conformidade co ditame da Comisión Informativa Municipal de Urbanismo e Medio Ambiente, por unanimidade, acorda: Primeiro.—Declarar a caducidade do procedemento incoado baixo expediente 10300/07, a instancia da entidade mercantil "Promociones Conchases, SL", NIF B-36489011, en solicitude de licenza urbanística para a execución de obras de construción dun edificio na parcela I2-J do polígono de Monteporreiro, no Concello de Pontevedra, de conformidade cun proxecto de carácter básico redactado polo arquitecto don Rodolfo Mario Victor Humberto Heck Nierga, visado pola delegación en Pontevedra do Colexio Oficial de Arquitectos de Galicia en data 23/03/07, e restante documentación técnica achegada, en base e de conformidade aos feitos e fundamentos xurídicos expostos, por mor do transcurso de máis de tres meses desde a comunicación da paralización do procedemento por causa imputable á solicitante e non achegar a documentación requirida nin formular alegación ningunha ao respecto, dispondo o seu arquivo. Segundo.—Dar conta do presente acordo ao Servizo de Xestión Tributaria e Outros Ingresos de Dereito Público para os oportunos efectos. Terceiro.—Comunicar o presente acto administrativo ao Servizo de Disciplina Urbanística, Medio Ambiental e Policía Administrativa para o seu coñecemento e aos oportunos efectos. Cuarto.—Notificar o presente acto administrativo a todas as persoas interesadas no procedemento. RECURSOS PROCEDENTES: Contra o precedente acordo, que pon fin á vía administrativa, poderá interpoñerse o RECURSO POTESTATIVO DE REPOSICIÓN ante a Xunta de Goberno Local e no prazo dun mes a contar dende o día seguinte ó da súa notificación, ó abeiro do establecido no artigo 116-1 da Lei 30/1992 do Réxime Xurídico das Administracións Públicas e do Procedemento Administrativo Común, segundo a redacción dada pola Lei 4/1999 pola que se modifica a primeira, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ó da súa notificación, consonte ó disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 117-2 da devandita Lei 30/1992, modificada pola Lei 4/1999, entendéndose desestimado o recurso de reposición polo transcurso de dito prazo sen resolución expresa notificada, de conformidade co establecido no artigo 43-2 da Lei 30/92, modificada pola Lei 4/1999, podendo entón os interesados interpoñer recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado o recurso de reposición interposto, consonte ó establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito. O que lle comunico para o seu coñecemento e efectos, coa salvidade á que se refire o artigo 206 do Regulamento de Organización, Funcionamento e Réxime Xurídico das Entidades Locais." Pontevedra, 5 de maio de 2015.—O Tenente de Alcalde delegado da Área de Urbanismo, Antonio Louro Goyanes.